ডরথী রহমান
ডরথী রহমান বাংলাদেশ আওয়ামী লীগের একজন রাজনীতিবিদ। তিনি একাদশ জাতীয় সংসদের সংরক্ষিত নারী আসন-১৯ থেকে নির্বাচিত জাতীয় সংসদ সদস্য। জাতীয় সংসদের সংরক্ষিত-১৯ আসনের সাবেক সংসদ সদস্য শেখ এ্যানী রহমান ২০২২ সালের ১১ অক্টোবর ব্যাংককের একটি হাসপাতালে চিকিৎসাধীন অবস্থায় মৃত্যুবরণ করেন। এরপর আসনটি শূন্য ঘোষণা করা হয়। ঐ আসনের নির্বাচনে আওয়ামী লীগ মনোনীত প্রার্থী ডরথী রহমান বিনা প্রতিদ্বন্দ্বিতায় নির্বাচিত হন। জাতীয় সংসদের স্পিকার শিরীন শারমিন চৌধুরী ২০২২ সালের ১৬ নভেম্বর তাকে সংসদ সদস্য হিসেবে শপথ বাক্য পাঠ করান।